b"\n_START_ARTICLE_\nCan Cot (les Franqueses del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat d'estructura complexa. La casa es troba unida a una nova edificaci\xc3\xb3. Forma un barri tancat davant la fa\xc3\xa7ana. Est\xc3\xa0 coberta a dues vessants desiguals. A la fa\xc3\xa7ana hi ha una porta dovellada d'arc de mig punt i al seu damunt una finestra amb representacions estranyes, \xc3\xa9s l'element m\xc3\xa9s remarcable de la casa. La finestra \xc3\xa9s rectangular, feta de carreus, amb volad\xc3\xads, al damunt t\xc3\xa9 una gran llinda amb forma d'arc rebaixat on es representen figures humanes molt prim\xc3\xa0ries amb una escala i una creu. Tamb\xc3\xa9 s'observen elements pairals g\xc3\xb2tics. A la imposta rosetes.\n_START_SECTION_\nHist\xc3\xb2ria\n_START_PARAGRAPH_\nMasia que es troba dins de l'antic terme de Corr\xc3\xb3 Sobir\xc3\xa0. Surt esmentada en el fogatge de 1553. Habitava el mas en aquells moments en Salmi Cot. L'antiga casa est\xc3\xa0 molt transformada. L'element m\xc3\xa9s interessant \xc3\xa9s la finestra, aquesta segueix una tipologia g\xc3\xb2tica tardana del segle XVI per\xc3\xb2 t\xc3\xa9 unes representacions molt peculiars i molt prim\xc3\xa0ries."